Datasets:

gngpostalsrvc

/

Tanakh

like 0

וַיִּגַּשׁ יַעֲקֹב אֶל־יִצְחָק אָבִיו וַיְמֻשֵּׁהוּ וַיֹּאמֶר הַקֹּל קוֺל יַעֲקֹב וְהַיָּדַיִם יְדֵי עֵשָׂו

בְּרוֺשִׁים מִשְּׂנִיר בָּנוּ לָךְ אֵת כָּל־לֻחֹתָיִם אֶרֶז מִלְּבָנוֺן לָקָחוּ לַעֲשׂוֺת תֹּרֶן עָלָיִךְ

בְּנֵי יִשָּׂשכָר לְמִשְׁפְּחֹתָם תּוֺלָע מִשְׁפַּחַת הַתּוֺלָעִי לְפֻוָה מִשְׁפַּחַת הַפּוּנִי

אֲדֹנָי נֶגְדְּךָ כָל־תַּאֲוָתִי וְאַנְחָתִי מִמְּךָ לֹא־נִסְתָּרָה

לַמְנַצֵּחַ עַל־הַגִּתִּית מִזְמוֺר לְדָוִד

מִי הֶאֱמִין לִשְׁמֻעָתֵנוּ וּזְרוֺעַ יְהוָה עַל־מִי נִגְלָתָה

כִּי־אֵינֶנּוּ יֹדֵעַ מַה־שֶּׁיִּהְיֶה כִּי כַּאֲשֶׁר יִהְיֶה מִי יַגִּיד לוֺ

וַיְהִי אַחֲרֵי כָּל־רָעָתֵךְ אוֺי אוֺי לָךְ נְאֻם אֲדֹנָי יְהוִה

מִבֶּן שְׁלֹשִׁים שָׁנָה וָמַעְלָה וְעַד בֶּן־חֲמִשִּׁים שָׁנָה כָּל־בָּא לַצָּבָא לַעֲשׂוֺת מְלָאכָה בְּאֹהֶל מוֺעֵד

וַיֹּאמְרוּ אֵלָיו שֵׁב נָא וּקְרָאֶנָּה בְּאָזְנֵינוּ וַיִּקְרָא בָרוּךְ בְּאָזְנֵיהֶם

וַיַּקְרִבוּ בְּנֵי אַהֲרֹן אֶת־הַדָּם אֵלָיו וַיִּטְבֹּל אֶצְבָּעוֺ בַּדָּם וַיִּתֵּן עַל־קַרְנוֺת הַמִּזְבֵּחַ וְאֶת־הַדָּם יָצַק אֶל־יְסוֺד הַמִּזְבֵּחַ

וַיְדַבֵּר יְהוָה אֵלַי לֵאמֹר

וַיִּמְעֲלוּ בְנֵי־יִשְׂרָאֵל מַעַל בַּחֵרֶם וַיִּקַּח עָכָן בֶּן־כַּרְמִי בֶן־זַבְדִּי בֶן־זֶרַח לְמַטֵּה יְהוּדָה מִן־הַחֵרֶם וַיִּחַר־אַף יְהוָה בִּבְנֵי יִשְׂרָאֵל

וְאֶת־כָּל־הַבַּיִת צִפָּה זָהָב עַד־תֹּם כָּל־הַבָּיִת וְכָל־הַמִּזְבֵּחַ אֲשֶׁר־לַדְּבִיר צִפָּה זָהָב

וְהַנִּשְׁאָרִים יִשְׁמְעוּ וְיִרָאוּ וְלֹא־יֹסִפוּ לַעֲשׂוֺת עוֺד כַּדָּבָר הָרָע הַזֶּה בְּקִרְבֶּךָ

וְהַשְׁקוֺת בִּכְלֵי זָהָב וְכֵלִים מִכֵּלִים שׁוֺנִים וְיֵין מַלְכוּת רָב כְּיַד הַמֶּלֶךְ

וַתִּפְתַּח וַתִּרְאֵהוּ אֶת־הַיֶּלֶד וְהִנֵּה־נַעַר בֹּכֶה וַתַּחְמֹל עָלָיו וַתֹּאמֶר מִיַּלְדֵי הָעִבְרִים זֶה

וּדְבַשׁ וְחֶמְאָה וְצֹאן וּשְׁפוֺת בָּקָר הִגִּישׁוּ לְדָוִד וְלָעָם אֲשֶׁר־אִתּוֺ לֶאֱכוֺל כִּי אָמְרוּ הָעָם רָעֵב וְעָיֵף וְצָמֵא בַּמִּדְבָּר

וְיָקְטָן יָלַד אֶת־אַלְמוֺדָד וְאֶת־שָׁלֶף וְאֶת־חֲצַרְמָוֶת וְאֶת־יָרַח

וְהִגַּדְתִּי לוֺ כִּי־שֹׁפֵט אֲנִי אֶת־בֵּיתוֺ עַד־עוֺלָם בַּעֲוֹן אֲשֶׁר־יָדַע כִּי־מְקַלְלִים לָהֶם בָּנָיו וְלֹא כִהָה בָּם

וַיִּשְׁלַח יַעֲקֹב מַלְאָכִים לְפָנָיו אֶל־עֵשָׂו אָחִיו אַרְצָה שֵׂעִיר שְׂדֵה אֱדוֺם

וְשַׂלְמוֺן הוֺלִיד אֶת־בֹּעַז וּבֹעַז הוֺלִיד אֶת־עוֺבֵד

בְּנֵי סְנָאָה שְׁלֹשֶׁת אֲלָפִים תְּשַׁע מֵאוֺת וּשְׁלֹשִׁים

וְאִם־יֵלְכוּ בַשְּׁבִי לִפְנֵי אֹיבֵיהֶם מִשָּׁם אֲצַוֶּה אֶת־הַחֶרֶב וַהֲרָגָתַם וְשַׂמְתִּי עֵינִי עֲלֵיהֶם לְרָעָה וְלֹא לְטוֺבָה

אֲנִי־רָאִיתִי אֱוִיל מַשְׁרִישׁ וָאֶקּוֺב נָוֵהוּ פִתְאֹם

וּמֶלֶךְ יִשְׂרָאֵל וִיהוֺשָׁפָט מֶלֶךְ־יְהוּדָה יֹשְׁבִים אִישׁ עַל־כִּסְאוֺ מְלֻבָּשִׁים בְּגָדִים בְּגֹרֶן פֶּתַח שַׁעַר שֹׁמְרוֺן וְכָל־הַנְּבִיאִים מִתְנַבְּאִים לִפְנֵיהֶם

וַיָּבִאוּ הַכֹּהֲנִים אֶת־אֲרוֺן בְּרִית־יְהוָה אֶל־מְקוֺמוֺ אֶל־דְּבִיר הַבַּיִת אֶל־קֹדֶשׁ הַקֳּדָשִׁים אֶל־תַּחַת כַּנְפֵי הַכְּרוּבִים

אַךְ־מְרִי יְבַקֶּשׁ־רָע וּמַלְאָךְ אַכְזָרִי יְשֻׁלַּח־בּוֺ

וַתִּבָּקַע הָעִיר וְכָל־אַנְשֵׁי הַמִּלְחָמָה יִבְרְחוּ וַיֵּצְאוּ מֵהָעִיר לַיְלָה דֶּרֶךְ שַׁעַר בֵּין־הַחֹמֹתַיִם אֲשֶׁר עַל־גַּן הַמֶּלֶךְ וְכַשְׂדִּים עַל־הָעִיר סָבִיב וַיֵּלְכוּ דֶּרֶךְ הָעֲרָבָה

וַתֹּאמֶר הֲשָׁאַלְתִּי בֵן מֵאֵת אֲדֹנִי הֲלֹא אָמַרְתִּי לֹא תַשְׁלֶה אֹתִי

וְכִנַּסְתִּי אֶתְכֶם וְנָפַחְתִּי עֲלֵיכֶם בְּאֵשׁ עֶבְרָתִי וְנִתַּכְתֶּם בְּתוֺכָהּ

וַיַּעַשׂ שְׁמוּאֵל אֵת אֲשֶׁר דִּבֶּר יְהוָה וַיָּבֹא בֵּית לָחֶם וַיֶּחֶרְדוּ זִקְנֵי הָעִיר לִקְרָאתוֺ וַיֹּאמֶר שָׁלֹם בּוֺאֶךָ

רַבִּים אֹמְרִים מִי־יַרְאֵנוּ טוֺב נְסָה־עָלֵינוּ אוֺר פָּנֶיךָ יְהוָה

הָיָה אֲדֹנָי כְּאוֺיֵב בִּלַּע יִשְׂרָאֵל בִּלַּע כָּל־אַרְמְנוֺתֶיהָ שִׁחֵת מִבְצָרָיו וַיֶּרֶב בְּבַת־יְהוּדָה תַּאֲנִיָּה וַאֲנִיָּה

עַד שֶׁיָּפוּחַ הַיּוֺם וְנָסוּ הַצְּלָלִים סֹב דְּמֵה־לְךָ דוֺדִי לִצְבִי אוֺ לְעֹפֶר הָאַיָּלִים עַל־הָרֵי בָתֶר

וְאֵת הֶעָרִים אֲשֶׁר תִּתְּנוּ לַלְוִיִּם אֵת שֵׁשׁ־עָרֵי הַמִּקְלָט אֲשֶׁר תִּתְּנוּ לָנֻס שָׁמָּה הָרֹצֵחַ וַעֲלֵיהֶם תִּתְּנוּ אַרְבָּעִים וּשְׁתַּיִם עִיר

הוּא אַהֲרֹן וּמֹשֶׁה אֲשֶׁר אָמַר יְהוָה לָהֶם הוֺצִיאוּ אֶת־בְּנֵי יִשְׂרָאֵל מֵאֶרֶץ מִצְרַיִם עַל־צִבְאֹתָם

אֶבֶן מָאֲסוּ הַבּוֺנִים הָיְתָה לְרֹאשׁ פִּנָּה

יִרְאַת יְהוָה מְקוֺר חַיִּים לָסוּר מִמֹּקְשֵׁי מָוֶת

וְנָתַתִּי אֶת־לִבִּי לִדְרוֺשׁ וְלָתוּר בַּחָכְמָה עַל כָּל־אֲשֶׁר נַעֲשָׂה תַּחַת הַשָּׁמָיִם הוּא עִנְיַן רָע נָתַן אֱלֹהִים לִבְנֵי הָאָדָם לַעֲנוֺת בּוֺ

וְאַתֶּם קַמְתֶּם עַל־בֵּית אָבִי הַיּוֺם וַתַּהַרְגוּ אֶת־בָּנָיו שִׁבְעִים אִישׁ עַל־אֶבֶן אֶחָת וַתַּמְלִיכוּ אֶת־אֲבִימֶלֶךְ בֶּן־אֲמָתוֺ עַל־בַּעֲלֵי שְׁכֶם כִּי אֲחִיכֶם הוּא

לָמָּה תָשִׁיב יָדְךָ וִימִינֶךָ מִקֶּרֶב חֵיקְךָ כַלֵּה

וַיָּקָם יַעֲקֹב מִבְּאֵר שָׁבַע וַיִּשְׂאוּ בְנֵי־יִשְׂרָאֵל אֶת־יַעֲקֹב אֲבִיהֶם וְאֶת־טַפָּם וְאֶת־נְשֵׁיהֶם בָּעֲגָלוֺת אֲשֶׁר־שָׁלַח פַּרְעֹה לָשֵׂאת אֹתוֺ

וְהָיָה בַיּוֺם־הַהוּא נְאֻם־יְהוָה יֹאבַד לֵב־הַמֶּלֶךְ וְלֵב הַשָּׂרִים וְנָשַׁמּוּ הַכֹּהֲנִים וְהַנְּבִיאִים יִתְמָהוּ

כִּי־זָכַר אֶת־דְּבַר קָדְשׁוֺ אֶת־אַבְרָהָם עַבְדּוֺ

אֵת אֹהֶל מוֺעֵד וְאֶת־הָאָרֹן לָעֵדֻת וְאֶת־הַכַּפֹּרֶת אֲשֶׁר עָלָיו וְאֵת כָּל־כְּלֵי הָאֹהֶל

שְׁאַל־לְךָ אוֺת מֵעִם יְהוָה אֱלֹהֶיךָ הַעְמֵק שְׁאָלָה אוֺ הַגְבֵּהַּ לְמָעְלָה

גַּם־כֹּחַ יְדֵיהֶם לָמָּה לִּי עָלֵימוֺ אָבַד כָּלַח

צוֺר תְּעוּדָה חֲתוֺם תּוֺרָה בְּלִמֻּדָי

וַיַּעַשׂ אֶת־הַפָּרֹכֶת תְּכֵלֶת וְאַרְגָּמָן וְתוֺלַעַת שָׁנִי וְשֵׁשׁ מָשְׁזָר מַעֲשֵׂה חֹשֵׁב עָשָׂה אֹתָהּ כְּרֻבִים

וַיִּתֵּן בְּפִי שִׁיר חָדָשׁ תְּהִלָּה לֵאלֹהֵינוּ יִרְאוּ רַבִּים וְיִירָאוּ וְיִבְטְחוּ בַּיהוָה

וַיָּקֶם אֶת־הָעַמּוּדִים עַל־פְּנֵי הַהֵיכָל אֶחָד מִיָּמִין וְאֶחָד מֵהַשְּׂמֹאול וַיִּקְרָא שֵׁם־הַיְמָנִי יָכִין וְשֵׁם הַשְּׂמָאלִי בֹּעַז

וַיִּקַּח תֶּרַח אֶת־אַבְרָם בְּנוֺ וְאֶת־לוֺט בֶּן־הָרָן בֶּן־בְּנוֺ וְאֵת שָׂרַי כַּלָּתוֺ אֵשֶׁת אַבְרָם בְּנוֺ וַיֵּצְאוּ אִתָּם מֵאוּר כַּשְׂדִּים לָלֶכֶת אַרְצָה כְּנַעַן וַיָּבֹאוּ עַד־חָרָן וַיֵּשְׁבוּ שָׁם

אֲשֶׁר לֹא־לְקָחָם נְבוּכַדְנֶאצַּר מֶלֶךְ בָּבֶל בַּגְלוֺתוֺ אֶת־יְכָנְיָה בֶן־יְהוֺיָקִים מֶלֶךְ־יְהוּדָה מִירוּשָׁלִַם בָּבֶלָה וְאֵת כָּל־חֹרֵי יְהוּדָה וִירוּשָׁלִָם

וַיֹּאמֶר בִּלְעָם אֶל־הָאֱלֹהִים בָּלָק בֶּן־צִפֹּר מֶלֶךְ מוֺאָב שָׁלַח אֵלָי

לַיִשׁ גִּבּוֺר בַּבְּהֵמָה וְלֹא־יָשׁוּב מִפְּנֵי־כֹל

כֹּל הַנְּשָׁמָה תְּהַלֵּל יָהּ הַלְלוּ־יָהּ

וָאֲשַׁלְּחֵהוּ בִּשְׁרִירוּת לִבָּם יֵלְכוּ בְּמוֺעֲצוֺתֵיהֶם

וְלֹא־יִוָּדַע הַשָּׂבָע בָּאָרֶץ מִפְּנֵי הָרָעָב הַהוּא אַחֲרֵי־כֵן כִּי־כָבֵד הוּא מְאֹד

וּבַמְּנֹרָה אַרְבָּעָה גְבִעִים מְשֻׁקָּדִים כַּפְתֹּרֶיהָ וּפְרָחֶיהָ

וְעַל שֻׁלְחַן הַפָּנִים יִפְרְשׂוּ בֶּגֶד תְּכֵלֶת וְנָתְנוּ עָלָיו אֶת־הַקְּעָרֹת וְאֶת־הַכַּפֹּת וְאֶת־הַמְּנַקִּיֹּת וְאֵת קְשׂוֺת הַנָּסֶךְ וְלֶחֶם הַתָּמִיד עָלָיו יִהְיֶה

וַיֵּלֶךְ מִשָּׁם וַיִּמְצָא אֶת־יְהוֺנָדָב בֶּן־רֵכָב לִקְרָאתוֺ וַיְבָרְכֵהוּ וַיֹּאמֶר אֵלָיו הֲיֵשׁ אֶת־לְבָבְךָ יָשָׁר כַּאֲשֶׁר לְבָבִי עִם־לְבָבֶךָ וַיֹּאמֶר יְהוֺנָדָב יֵשׁ וָיֵשׁ תְּנָה אֶת־יָדֶךָ וַיִּתֵּן יָדוֺ וַיַּעֲלֵהוּ אֵלָיו אֶל־הַמֶּרְכָּבָה

כִּי יוֺם מְהוּמָה וּמְבוּסָה וּמְבוּכָה לַאדֹנָי יְהוִה צְבָאוֺת בְּגֵיא חִזָּיוֺן מְקַרְקַר קִר וְשׁוֺעַ אֶל־הָהָר

וַיַּעַל מַלְאַךְ־יְהוָה מִן־הַגִּלְגָּל אֶל־הַבֹּכִים וַיֹּאמֶר אַעֲלֶה אֶתְכֶם מִמִּצְרַיִם וָאָבִיא אֶתְכֶם אֶל־הָאָרֶץ אֲשֶׁר נִשְׁבַּעְתִּי לַאֲבֹתֵיכֶם וָאֹמַר לֹא־אָפֵר בְּרִיתִי אִתְּכֶם לְעוֺלָם

וְהָיָה בַּיּוֺם הַהוּא נְאֻם אֲדֹנָי יְהוִה וְהֵבֵאתִי הַשֶּׁמֶשׁ בַּצָּהֳרָיִם וְהַחֲשַׁכְתִּי לָאָרֶץ בְּיוֺם אוֺר

וְעַתָּה אֲשֶׁר־בָּאתִי לְדַבֵּר אֶל־הַמֶּלֶךְ אֲדֹנִי אֶת־הַדָּבָר הַזֶּה כִּי יֵרְאֻנִי הָעָם וַתֹּאמֶר שִׁפְחָתְךָ אֲדַבְּרָה־נָּא אֶל־הַמֶּלֶךְ אוּלַי יַעֲשֶׂה הַמֶּלֶךְ אֶת־דְּבַר אֲמָתוֺ

לְהוֺשִׁיבִי עִם־נְדִיבִים עִם נְדִיבֵי עַמּוֺ

וְאִם־בְּעֵינָיו עָמַד הַנֶּתֶק וְשֵׂעָר שָׁחֹר צָמַח־בּוֺ נִרְפָּא הַנֶּתֶק טָהוֺר הוּא וְטִהֲרוֺ הַכֹּהֵן

וּבָעִתִּים הָהֵם רַבִּים יַעַמְדוּ עַל־מֶלֶךְ הַנֶּגֶב וּבְנֵי פָּרִיצֵי עַמְּךָ יִנַּשְּׂאוּ לְהַעֲמִיד חָזוֺן וְנִכְשָׁלוּ

כִּי שֶׁקֶר הֵם נִבְּאִים לָכֶם לְמַעַן הַרְחִיק אֶתְכֶם מֵעַל אַדְמַתְכֶם וְהִדַּחְתִּי אֶתְכֶם וַאֲבַדְתֶּם

שִׁירוּ לַיהוָה בָּרֲכוּ שְׁמוֺ בַּשְּׂרוּ מִיּוֺם־לְיוֺם יְשׁוּעָתוֺ

בַּיּוֺם הַשְּׁבִיעִי כְּטוֺב לֵב־הַמֶּלֶךְ בַּיָּיִן אָמַר לִמְהוּמָן בִּזְּתָא חַרְבוֺנָא בִּגְתָא וַאֲבַגְתָא זֵתַר וְכַרְכַּס שִׁבְעַת הַסָּרִיסִים הַמְשָׁרְתִים אֶת־פְּנֵי הַמֶּלֶךְ אֲחַשְׁוֵרוֺשׁ

וַיַּרְא אֹתָהּ שְׁכֶם בֶּן־חֲמוֺר הַחִוִּי נְשִׂיא הָאָרֶץ וַיִּקַּח אֹתָהּ וַיִּשְׁכַּב אֹתָהּ וַיְעַנֶּהָ

וַיֹּאמְרוּ לוֺ עֲבָדָיו יְבַקְשׁוּ לַאדֹנִי הַמֶּלֶךְ נַעֲרָה בְתוּלָה וְעָמְדָה לִפְנֵי הַמֶּלֶךְ וּתְהִי־לוֺ סֹכֶנֶת וְשָׁכְבָה בְחֵיקֶךָ וְחַם לַאדֹנִי הַמֶּלֶךְ

וַיֹּאמֶר אִישׁ־יִשְׂרָאֵל אֶל־הַחִוִּי אוּלַי בְּקִרְבִּי אַתָּה יוֺשֵׁב וְאֵיךְ אֶכְרָת־לְךָ בְרִית

וְכֹל דְּבַר חָכְמַת בִּינָה אֲשֶׁר־בִּקֵּשׁ מֵהֶם הַמֶּלֶךְ וַיִּמְצָאֵם עֶשֶׂר יָדוֺת עַל כָּל־הַחַרְטֻמִּים הָאַשָּׁפִים אֲשֶׁר בְּכָל־מַלְכוּתוֺ

יָאִיר בֶּן־מְנַשֶּׁה לָקַח אֶת־כָּל־חֶבֶל אַרְגֹּב עַד־גְּבוּל הַגְּשׁוּרִי וְהַמַּעֲכָתִי וַיִּקְרָא אֹתָם עַל־שְׁמוֺ אֶת־הַבָּשָׁן חַוֹּת יָאִיר עַד הַיּוֺם הַזֶּה

שַׁמּוֺת הַהֲרוֺרִי חֶלֶץ הַפְּלוֺנִי

וַיִּשְׁכַּב יוֺתָם עִם־אֲבֹתָיו וַיִּקָּבֵר עִם־אֲבֹתָיו בְּעִיר דָּוִד אָבִיו וַיִּמְלֹךְ אָחָז בְּנוֺ תַּחְתָּיו

בְּהִקָּבֵץ עַמִּים יַחְדָּו וּמַמְלָכוֺת לַעֲבֹד אֶת־יְהוָה

אַנְשֵׁי־רָע לֹא־יָבִינוּ מִשְׁפָּט וּמְבַקְשֵׁי יְהוָה יָבִינוּ כֹל

וְאֵלֶּה תּוֺלְדֹת אַהֲרֹן וּמֹשֶׁה בְּיוֺם דִּבֶּר יְהוָה אֶת־מֹשֶׁה בְּהַר סִינָי

הָרִיעוּ עָלֶיהָ סָבִיב נָתְנָה יָדָהּ נָפְלוּ אְָיוֺתֶיהָ נֶהֶרְסוּ חוֺמוֺתֶיהָ כִּי נִקְמַת יְהוָה הִיא הִנָּקְמוּ בָהּ כַּאֲשֶׁר עָשְׂתָה עֲשׂוּ־לָהּ

הַוּוֺת בְּקִרְבָּהּ וְלֹא־יָמִישׁ מֵרְחֹבָהּ תֹּךְ וּמִרְמָה

אָכֵן שָׁמַע אֱלֹהִים הִקְשִׁיב בְּקוֺל תְּפִלָּתִי

וְאַל־תֵּלְכוּ אַחֲרֵי אֱלֹהִים אֲחֵרִים לְעָבְדָם וּלְהִשְׁתַּחֲוֹת לָהֶם וְלֹא־תַכְעִיסוּ אוֺתִי בְּמַעֲשֵׂה יְדֵיכֶם וְלֹא אָרַע לָכֶם

חָמַד רָשָׁע מְצוֺד רָעִים וְשֹׁרֶשׁ צַדִּיקִים יִתֵּן

שִׁפְטוּ־דַל וְיָתוֺם עָנִי וָרָשׁ הַצְדִּיקוּ

וְרָאָה אֶת־הַחֶרֶב בָּאָה עַל־הָאָרֶץ וְתָקַע בַּשּׁוֺפָר וְהִזְהִיר אֶת־הָעָם

וּרְדַפְתֶּם אֶת־אֹיְבֵיכֶם וְנָפְלוּ לִפְנֵיכֶם לֶחָרֶב

וַיֵּצֵא־נֹחַ וּבָנָיו וְאִשְׁתּוֺ וּנְשֵׁי־בָנָיו אִתּוֺ

כֹּה הִרְאַנִי אֲדֹנָי יְהוִה וְהִנֵּה יוֺצֵר גֹּבַי בִּתְחִלַּת עֲלוֺת הַלָּקֶשׁ וְהִנֵּה־לֶקֶשׁ אַחַר גִּזֵּי הַמֶּלֶךְ

מִשְׁטַח חֲרָמִים תִּהְיֶה בְּתוֺךְ הַיָּם כִּי אֲנִי דִבַּרְתִּי נְאֻם אֲדֹנָי יְהוִה וְהָיְתָה לְבַז לַגּוֺיִם

כִּי מַלֵּט אֲמַלֶּטְךָ וּבַחֶרֶב לֹא תִפֹּל וְהָיְתָה לְךָ נַפְשְׁךָ לְשָׁלָל כִּי־בָטַחְתָּ בִּי נְאֻם־יְהוָה

וַיִּזְבַּח שׁוֺר וּמְרִיא־וְצֹאן לָרֹב וַיִּקְרָא לְכָל־בְּנֵי הַמֶּלֶךְ וּלְאֶבְיָתָר הַכֹּהֵן וּלְיֹאָב שַׂר הַצָּבָא וְלִשְׁלֹמֹה עַבְדְּךָ לֹא קָרָא

הוּא הֵשִׁיב אֶת־גְּבוּל יִשְׂרָאֵל מִלְּבוֺא חֲמָת עַד־יָם הָעֲרָבָה כִּדְבַר יְהוָה אֱלֹהֵי יִשְׂרָאֵל אֲשֶׁר דִּבֶּר בְּיַד־עַבְדּוֺ יוֺנָה בֶן־אֲמִתַּי הַנָּבִיא אֲשֶׁר מִגַּת הַחֵפֶר

וּמִן־בְּנֵי בִנְיָמִן אֲחֵי שָׁאוּל שְׁלֹשֶׁת אֲלָפִים וְעַד־הֵנָּה מַרְבִּיתָם שֹׁמְרִים מִשְׁמֶרֶת בֵּית שָׁאוּל

וְאָמַר יֹשֵׁב הָאִי הַזֶּה בַּיּוֺם הַהוּא הִנֵּה־כֹה מַבָּטֵנוּ אֲשֶׁר־נַסְנוּ שָׁם לְעֶזְרָה לְהִנָּצֵל מִפְּנֵי מֶלֶךְ אַשּׁוּר וְאֵיךְ נִמָּלֵט אֲנָחְנוּ

רָאִיתִי רָשָׁע עָרִיץ וּמִתְעָרֶה כְּאֶזְרָח רַעֲנָן

וַיָּשָׁב שְׁמוּאֵל אַחֲרֵי שָׁאוּל וַיִּשְׁתַּחוּ שָׁאוּל לַיהוָה